พระราชกฤษฎีกาจัดตั้งเทศบาลเมืองอำนาจเจริญจังหวัดอำนาจเจริญพ.ศ. ๒๕๓๗ ภูมิพลอดุลยเดชป.ร.ให้ไว้ ณวันที่ ๑๗ พฤศจิกายน พ.ศ. ๒๕๓๗เป็นปีที่๔๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลบุ่งอำเภอเมืองอำนาจเจริญ จังหวัดอำนาจเจริญ ขึ้นเป็นเทศบาลเมืองอาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทยมาตรา ๖ วรรคหนึ่ง แห่งพระราชบัญญัติสุขาภิบาล พ.ศ. ๒๔๙๕ และมาตรา ๑๐ แห่งพระราชบัญญัติเทศบาลพ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองอำนาจเจริญ จังหวัดอำนาจเจริญพ.ศ. ๒๕๓๗มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลบุ่ง อำเภอเมืองอำนาจเจริญจังหวัดอำนาจเจริญ ขึ้นเป็นเทศบาลเมือง มีชื่อว่า เทศบาลเมืองอำนาจเจริญจังหวัดอำนาจเจริญมาตรา ๔ให้กำหนดเขตเทศบาลเมืองอำนาจเจริญ จังหวัดอำนาจเจริญ ไว้ดังนี้หลักเขตที่ ๑ ตั้งอยู่ห่างจากศูนย์กลางทางหลวงแผ่นดินหมายเลข๒๑๒ หนองคาย - ต่อเขตเทศบาลอุบลราชธานีควบคุม ตรงกึ่งกลางสะพานข้ามห้วยซันไปทางทิศตะวันตกตามแนวเส้นตั้งฉากระยะ ๕๐๐ เมตรด้านเหนือจากหลักเขตที่ ๑เป็นเส้นตรงไปทางทิศตะวันออก ถึงหลักเขตที่ ๒ ซึ่งตั้งอยู่ริมห้วยซัน ฝั่งใต้ และริมทางหลวงแผ่นดินหมายเลข ๒๑๒ หนองคาย -ต่อเขตเทศบาลอุบลราชธานีควบคุมฟากตะวันออกจากหลักเขตที่ ๒เป็นเส้นเลียบริมอ่างเก็บน้ำพุทธอุทยาน และคลองชลประทานฝั่งซ้าย ฝั่งตะวันออก ไปทางทิศตะวันออกเฉียงใต้ ถึงหลักเขตที่ ๓ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๐๒ ชัยภูมิ - เขมราฐ ไปทางทิศตะวันตกเฉียงเหนือตามแนวเส้นตั้งฉากระยะ ๕๐๐ เมตรจากหลักเขตที่ ๓ เป็นเส้นขนาน ฟากเหนือกับทางหลวงแผ่นดินหมายเลข ๒๐๒ ชัยภูมิ - เขมราฐ ไปทางทิศตะวันออก ระยะ ๕๐๐ เมตร ถึงหลักเขตที่๔ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๐๒ ชัยภูมิ - เขมราฐ ตรงจุดที่อยู่ห่างจากจุดบรรจบของถนนรพช.อบ ๑๑๐๑๘ ดอนหวาย - นาไร่ใหญ่ กับทางหลวงแผ่นดินหมายเลข ๒๐๒ ชัยภูมิ - เขมราฐไปทางทิศตะวันออก ระยะ ๗๐๐ เมตร ตามแนวทางหลวงแผ่นดินหมายเลข ๒๐๒ ชัยภูมิ - เขมราฐไปทางทิศเหนือ ระยะ ๕๐๐ เมตรด้านตะวันออกจากหลักเขตที่ ๔เป็นเส้นตรงไปทางทิศใต้ตามแนวเส้นตั้งฉากกับทางหลวงแผ่นดินหมายเลข ๒๐๒ ชัยภูมิ -เขมราฐ ถึงหลักเขตที่ ๕ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๒๐๒ ชัยภูมิ- เขมราฐ ฟากใต้ ระยะ ๕๐๐ เมตรจากหลักเขตที่ ๕ เป็นเส้นตรงไปทางทิศตะวันตกเฉียงใต้ ถึงหลักเขตที่๖ ซึ่งตั้งอยู่ตรงจุดที่ถนนอุดมฤกษ์ ฟากใต้ ตัดกับถนนบ้านอีเป๋ ฟากตะวันออกด้านใต้จากหลักเขตที่ ๖ เป็นเส้นตรงไปทางทิศตะวันตกเฉียงใต้ ถึงหลักเขตที่๗ ซึ่งตั้งอยู่ตรงคอสะพานข้ามห้วยไร่ ด้านใต้ และริมทางหลวงแผ่นดินหมายเลข ๒๑๒ หนองคาย- ต่อเขตเทศบาลอุบลราชธานีควบคุม ฟากตะวันตกจากหลักเขตที่ ๗ เป็นเส้นตรงไปทางทิศตะวันตกเฉียงเหนือถึงหลักเขตที่ ๘ ซึ่งตั้งอยู่ตรงคอสะพานข้ามห้วยนาค ด้านตะวันตกและริมทางหลวงแผ่นดินหมายเลข ๒๐๒ ชัยภูมิ - เขมราฐ ฟากเหนือด้านตะวันตกจากหลักเขตที่ ๘ เป็นเส้นตรงไปทางทิศตะวันออกเฉียงเหนือบรรจบกับหลักเขตที่๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลเมืองอำนาจเจริญ จังหวัดอำนาจเจริญให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลบุ่ง อำเภอเมืองอำนาจเจริญจังหวัดอำนาจเจริญ ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควรมีจำนวนเท่ากับจำนวนคณะเทศมนตรีเทศบาลเมืองตามมาตรา ๕๒ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๙) พ.ศ. ๒๕๒๓ เพื่อดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๔๙๖เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองอำนาจเจริญ จังหวัดอำนาจเจริญพ.ศ. ๒๕๓๗(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากสุขาภิบาลบุ่งอำเภอเมืองอำนาจเจริญ จังหวัดอำนาจเจริญ มีสภาพอันสมควรยกฐานะขึ้นเป็นเทศบาลเมืองอำนาจเจริญจังหวัดอำนาจเจริญ เพื่อให้ประชาชนในท้องถิ่นได้ปกครองดูแลและทะนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปรียนันท์/พิมพ์๑๒ กันยายน ๒๕๔๔ปิติวรรณ/ปรับปรุง๒๗ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๑๑๑/ตอนที่ ๕๓ ก/หน้า ๖๐/๒ ธันวาคม ๒๕๓๗